
Tämän kuvan minusta otti ystäväni ja mentorini Seppo Lindfors 2024






Hyvä lukija


Hienoa, että lintukuvausharrastukseni kiinnostaa myös sinua. Tämä kirja on todellakin erilainen lintukirja, johon olen koonnut vuoden 2024 aikana tekemiäni Facebook-julkaisuja siinä muodossa kuin ne naamakirjasivuillani ovat olleet. Olen julkaissut lintukuvia tänä vuonna niin paljon, että on ollut pakko karsia ja tehdä valintoja - kaikki kuvat eivät olisi millään mahtuneet tähän kirjaan.


Kuvani Facebookissa eivät ole julkisia, vaan ne ovat vain ystävieni nähtävissä, joten, jos tämä kirja on eksynyt käsiisi, etkä ole Facebook-kaverini, olen kovasti iloinen asiasta.


Tämä vuosi on ollut lintukuvausharrastuksen uudelleenkäynnistysvuosi. Luonto ja linnut ovat tarjonneet minulle lukuisia hienoja elämyksiä ja rentoutta arjen kiireiden keskellä. Olen usein kommenteissani hehkuttanut lintu- ja luontokuvauksen minulle antamia hienoja elämyksiä, niitä, joita ei rahalla voi ostaa.


Kiitos kaikille minua harrastuksessani kannustaneille! Erityiskiitos Seppo Lindforsille lintukuvaukseen liittyvän tiedon ja kuvauspaikkojen jakamisesta sekä mainiosta matkaseurasta yhteisillä kuvausreissuillamme.


Nuppulinnan Metsäkulmassa 28.12.2024


Antti Vähämaa










6.tammikuu


Käpytikka


[image: ]


Tänään kävimme Seppo Lindforsin kanssa pikkulintuja metsästämässä. Kohmeiset sormet -20 pakkasta ja vikkelät linnut.


Onneksi uusi 200-500 mm -zoomi avitti ja innosti jatkamaan tätä uudelleen aloittamaani lintukuvausharrastusta!










8. tammikuu




[image: Tällainen fiilis oli viikonlopun kuvausreissuilla!]


Tällainen fiilis oli viikonlopun kuvausreissuilla!













9. tammikuu




[image: Päivän lintukuva: Harmaapäätikka.]


Päivän lintukuva: Harmaapäätikka.













10. tammikuu




[image: Talitiainen tammikuussa.]


Talitiainen tammikuussa.













11.tammikuu




[image: Eilen minulla oli melko taianomainen kohtaaminen Viherpeipon kanssa.]


Eilen minulla oli melko taianomainen kohtaaminen Viherpeipon kanssa.













21. tammikuu


[image: ]


Lintukuvaajalla pitää olla lehmän hermot.


Tänään pääsin 10 metrin päähän Sarvipöllöstä. Sain kuvata kaikessa rauhassa kuvia, joilla ei palkintoja pokata. Pöllö nukkui kuusen alaoksilla hyvin piiloutuneena. Sitä ei päässyt kuvaamaan niin, että pää ja tupsut näkyisivät. Arvatkaa harmittiko!


Ei harmittanut, otetaan vastaan mitä luonto tarjoaa!










21. tammikuu

Viikonloppu meni melkein kokonaan vihkoon, muttei kuitenkaan onneksi ihan kokonaan. Kuvauspaikoille päästäksemme kävelimme Seppo Lindforsin kanssa noin kymmenen kilometriä painavat kamerat ja objektiivit repussa sekä jalustat olkapäillä. Viitatiainen pyrähti kuvattavaksemme muutaman kerran.


Euroopan linnut -kirja 2. painos vuodelta 1996; "Tavattu Suomessa muutaman kerran"


Vaikkei tämä pikkuveijari juuri miltään näytä, niin se on edelleen melko harvinainen näky.










24. tammikuu




[image: Mitähän se tämäkin puukiipijä murpattaa mennessään?]


Mitähän se tämäkin puukiipijä murpattaa mennessään?













25. tammikuu

Tänään on täysikuu, mutta lonkerotaivas taitaa estää kuun kuvaamisen. Peukut ylös, että pilvet väistyisivät illalla edes hetkeksi. Tuokoon tämä vauhdikas punatulkku vähän väriä harmaaseen päivään!










25. tammikuu

On taaskin perjantai, minä tiklin laitan asialle totta kai: Iloa ja väriä viikonlopun viettoon sinulle ystäväni!










27.tammikuu

Töyhtötiainen näyttää kampauksen mallia kaikille, jotka baarikärpäsen puremina valmistautuvat iltaan!










28. tammikuu

Eilisen kuvausreissun saldo toi mieleen lapsuuteni. Oletko koskaan maistanut ohiammuttua ankkaa, oli kysymys, jolla koijattiin viattomasti kanssaihmisiä.


Kuvia selatessani totesin kuvanneeni: ohiskarpattua koskikaraa, alivalotettua koskikaraa ja valottamattomia merikotkia.


Olisin voinut valottaa ne merikotkat, jos olisin ollut Seppo Lindforsin mukana perjantaina.


Pistän kuitenkin jakoon keltasirkun.

